Testudines

Testudines atau Cheloni merupakan sebuah order reptilia yang bercirikan sebuah kulit keras buatan tulang atau rawan yang berkembang daripada rusuk dan berfungsi sebagai perisai. Antara ahli-ahli yang tergolong dalam order ini ialah penyu, kura-kura, tuntung dan labi-labi.

Order Testudines merangkumi spesies yang wujud dan pupus. Ahli-ahli terawal terdapat sekitar , maka inilah antara kelompok reptilia tertua malah lebih lama daripada rumpun ular mahupun buaya. Daripada 327 spesies yang diketahui wujud kini, sesetengahnya amat terancam.

Testudines adalah ektoterma, iaitu haiwan yang umum dipanggil berdarah sejuk, maknanya suhu dalaman berbagai-bagai mengikut persekitaran. Akan tetapi disebabkan kadar metabolisme lebih tinggi, penyu belimbing mempunyai suhu badan yang ternyata lebih tinggi daripada air sekitarnya.

Testudines tergolong sebagai amniot, di samping reptilia lain, burung dan mamalia. Seperti amniot lain, Testudines bernafas udara dan tidak bertelur dalam air, biarpun banyak spesiesnya hidup dalam air.

Ilmu kaji kura-kura dan penyu dipanggil keloniologi, sempena perkataan Yunani bagi haiwan berkenaan. Juga digelar testudinologi, sempena nama Latin bagi haiwan yang sama.

Penyu, Kura-kura dan Labi-labi

Penyu secara umumnya merujuk kepada superkeluarga Chelonioidea yang menjadikan laut sebagai habitat kekal mereka.

Labi-labi ialah superkeluarga Trionychia yang biasanya memiliki ciri-ciri fizikal seperti karapas (cangkerang belakang) yang lebih lembut, serta menjadikan kawasan air tawar sebagai habitat semulajadi.

Umumnya, kura-kura ialah selain daripada superkeluarga Chelonioidea dan Trionychia. Mereka mempunyai jaringan keluarga yang lebih luas, memiliki tempurung karapas yang lebih keras, mendiami hampir kesemua kawasan darat dan berair seperti air tawar dan air payau di muka bumi. Manakala, baning, juku-juku, tuntung dan sebagainya ialah istilah tempatan yang juga merujuk kepada kura-kura atau sebahagian daripada haiwan ini.

Sistematik dan evolusi

Filogeni ahli-ahli wujud
Filogeni ahli-ahli Testudines yang berikut berasaskan hasil kerja Crawford et. al. (2015) serta Guillon et. al. (2012).

Pengelasan ahli-ahli Testudines
Order Testudinata Klein 1760
 Genus †Pappochelys Schoch & Sues 2015
 Keluarga †Proganochelyidae Baur 1887
 Keluarga †Australochelidae Gaffney & Kitching 1994 sensu Lee 1997
 Keluarga †Proterochersidae Nopcsa 1928
 Klad †Mesochelydia
 Keluarga †Indochelyidae Datta, Manna, Ghosh & Das 2000
 Keluarga †Heckerochelyidae Sukhanov 2006
 Klad †Perichelydia
 Keluarga †Chelycarapookidae Warren 1969
 Keluarga †Sichuanchelyidae Tong et al. 2012
 Keluarga †Solemydidae de Lapparent de Broin & Murelaga 1996
 Klad †Meiolaniformes
 Keluarga †Meiolaniidae Lydekker 1887
 Keluarga †Otwayemyidae Gaffney et al. 1998
 Genus †Trapalcochelys Sterli, de la Fuente & Cerda 2013
 Genus †Chubutemys Gaffney et al. 2007
 Genus †Peligrochelys Sterli & de la Fuente 2012
 Keluarga †Kallokibotiidae Nopcsa 1923
 Klad Testudines Linnaeus, 1758
 Suborder Pleurodira Cope 1864
 Keluarga †Apertotemporalidae Kühne 1937
 Keluarga †Platychelyidae Brän 1965 sensu Gaffney, Tong & Buffetaut 2006
 Keluarga †Dortokidae Lapparent de Broin & Murelaga 1996
 Keluarga †Notoemyidae Fernandez & Fuente 1994
 Superkeluarga †Cheloides Gray 1825 sensu Gaffney, Tong & Buffetaut 2006
 Keluarga Chelidae Gray 1825
 Superkeluarga †Pelomedusoides Cope 1868 sensu Broin 1988
 Keluarga †Araripemydidae Price 1973
 Keluarga Pelomedusidae
 Keluarga †Euraxemydidae Gaffney, Tong & Buffetaut 2006
 Keluarga †Bothremydidae Baur 1891
 Keluarga Podocnemididae Cope 1868
 Suborder Cryptodira Duméril & Bibron 1835
 Infraorder Paracryptodira
 Keluarga †Pleurosternidae Cope 1868
 Keluarga †Compsemyidae
 Keluarga †Baenidae Cope 1882
 Infraorder Eucryptodira Gaffney 1975a sensu Gaffney 1984
 Keluarga †Macrobaenidae Sukhanov 1964
 Keluarga †Eurysternidae Dollo 1886
 Keluarga †Plesiochelyidae Baur 1888
 Keluarga †Xinjiangchelyidae Nesov 1990
 Klad Centrocryptodira
 Keluarga †Osteopygidae Zangerl 1953
 Keluarga †Sinemydidae Yeh 1963
 Klad Polycryptodira Gaffney 1988
 Klad Pantrionychia
 Keluarga †Adocidae
 Superkeluarga Trionychoidea Gray 1870
 Keluarga Carettochelyidae
 Keluarga Trionychidae (labi-labi)
 Superkeluarga Testudinoidea Baur 1893
 Keluarga †Haichemydidae Sukhanov & Narmandakh 2006
 Keluarga †Lindholmemydidae Chkhikvadze 1970
 Keluarga †Sinochelyidae Chkhikvadze 1970
 Keluarga Emydidae
 Keluarga Geoemydidae
 Keluarga Testudinidae (kura-kura sebenar)
 Keluarga Geoemydidae
 Klad Americhelydia
 Keluarga Chelydridae
 Superkeluarga Kinosternoidea
 Keluarga Dermatemydidae
 Keluarga Kinosternidae
 Superkeluarga Chelonioidea (penyu)
 Keluarga †Toxochelyidae Baur 1895
 Keluarga Cheloniidae
 Keluarga †Thalassemydidae
 Keluarga Dermochelyidae (penyu belimbing)
 Keluarga †Protostegidae Cope, 1872

Rujukan